லினோலெயிக் அமிலம்

லினோலெயிக் அமிலம்  [Linoleic acid (LA)] ஒரு நிறைவுறா ஒமேகா-6 (n-6) கொழுப்பு அமிலமாகும். அறைவெப்பநிலையில் இது வண்ணமற்ற திரவமாக உள்ளது. இதனுடைய கொழுமிய எண்: 18:2(n-6). லினோலெயிக் அமிலம் பதினெட்டு கார்பன் அணுக்களையும், இரண்டு ஒருபக்க இரட்டைப் பிணைப்புகளையும் கொண்ட கார்பாக்சிலிக் அமிலமாகும்; மீத்தைல் முனையிலிருந்து கணக்கிடும்போது உள்ள ஆறாவது கார்பன் அணுவில் முதலாவது இரட்டைப் பிணைப்பு உள்ளதுDavid J. Anneken, Sabine Both, Ralf Christoph, Georg Fieg, Udo Steinberner, Alfred Westfechtel "Fatty Acids" in Ullmann's Encyclopedia of Industrial Chemistry 2006, Wiley-VCH, Weinheim. .

லினோலெயிக் அமிலம் மனிதர்களும், விலங்குகளும் பல்வேறு உயிரியல் பணிகளைச் செய்ய தேவையான, பிற தளப்பொருள்களிலிருந்து தேவையான அளவு உருவாக்க முடியாத, உணவிலிருந்து கிடைக்க வேண்டிய அத்தியாவசியமான கொழுப்பு அமிலங்களின் இரண்டு குடும்பங்களில் ஒன்றைச் சேர்ந்தது.

பல்நிறைவுறா கொழுப்பு அமிலமான லினோலெயிக் அமிலம், அராகிடோனிக் அமிலம் (AA) உயிரித்தொகுப்பிலும், அதன் மூலமாக சில புரோஸ்டாகிளாண்டின்களின் (PG) உயிரித்தொகுப்பிலும் உபயோகப்படுகிறது. லினோலெயிக் அமிலம் செல்சவ்வுகளின் கொழுமியத்தில் காணப்படுகிகிறது. பல தாவர எண்ணெய்களில் (கசகசா, குசம்பப்பூ எண்ணெய், சூரியகாந்தி எண்ணெய் மற்றும் சோள எண்ணெய்) இந்த அமிலம் ஏராளமாக (எடையில் பாதிக்கும் மேலாக) உள்ளதுU.S. Department of Agriculture, Agricultural Research Service. 2007. USDA National Nutrient Database for Standard Reference, Release 20. Nutrient Data Laboratory Home Page.

உடல் நலத்திற்கு இன்றியமையாக் கொழுப்பு அமிலமான லினோலெயிக் அமிலம் தேவைப்படுகின்றது. ஆய்வுகளில், லினோலெயிக் அமிலக் குறைபாடு கொண்ட உணவினை உட்கொண்ட எலிகள் மிதமான தோல் தடித்தல், முடி உதிர்வு மற்றும் குறைந்த காயம் ஆறும் தன்மையினைக் கொண்டிருந்தன. ஆனால், சாதாரணமாக உட்கொள்ளும் உணவின் மூலமாகவே நமக்குத் தேவையான லினோலெயிக் அமிலம் கிடைத்து விடுவதால் இதன் குறைபாடு என்பது மிக அரிதாகும். எனவே, மருத்துவத்தை நாடும் நிலைமைக் கிடையாது.

ஒலெயிக் அமிலத்துடன் லினோலெயிக் அமிலத்தையும் கரப்பான் பூச்சிகள் இறக்கும்போது, பிற கரப்பான்கள் அந்தப் பகுதிக்கு வருவதைத் தடுக்க, வெளிவிடுகின்றன. இதைப்போலவே எறும்புகளும், தேனீக்களும் இறக்கும்போது ஒலெயிக் அமிலத்தை வெளிவிடுகின்றனBBC - Earth News - Ancient 'smell of death' revealed.

 லினோலெயிக் அமிலத்தின் வளர்சிதைமாற்ற படிகள்|thumb|right|370 px

உணவு மூலங்கள்
Name% லினோலெயிக் அமிலம்†மேற்கோள்கள் குசம்பப்பூ எண்ணெய்78% கொடிமுந்திரி விதை எண்ணெய் 73% அபினி விதை (கசகசா) எண்ணெய் 70% சூரியகாந்தி எண்ணெய் 68% சணல் எண்ணெய் 60% சோள எண்ணெய்59% கோதுமை முளை எண்ணெய் 55% பருத்தி விதை எண்ணெய்54% சோயா அவரை எண்ணெய்51% வாதுமை எண்ணெய் 51% நல்லெண்ணெய் 45% அரிசித் தவிட்டு எண்ணெய்39% பசுங்கொட்டை (பிஸ்தா பருப்பு) எண்ணெய்32.7% கடலை எண்ணெய்32% Oil, peanut, salad or cooking:  search for peanut oil on http://www.nal.usda.gov/fnic/foodcomp/search/ காட்டுக்கடுகு எண்ணெய் 21% கோழிக் கொழுப்பு  18-23% முட்டையின் மஞ்சள் கரு 16% ஆளிவிதை எண்ணெய் 15% பன்றிக் கொழுப்பு 10% ஆலிவ் எண்ணெய் 10% புல்லின மர எண்ணெய் 10% கொக்கோ வெண்ணெய் 3% மகடாமியா கொட்டை எண்ணெய்2% வெண்ணெய் 2% தேங்காய் எண்ணெய் 2%  †சராசரி அளவு

 மேற்கோள்கள் 

பகுப்பு:உயிர்வேதியியல்
பகுப்பு:கொழுப்பு அமிலங்கள்